साहिबजादों की याद में कीर्तन कर दी लंगर की सेवा
बाबाफतेह सिंह सेवक जत्था एवं संगत द्वारा सरबंस दानी गुरु गोबिंद सिंह जी की माता गुजर कौर और साहिबजादों की शहीदी को समर्पित महान गुरमत समागम कराया गया।
शहीद उधम सिंह नगर कम्यूनिटी सेंटर में सिख पंथ के महान रागी जत्थों ने कीर्तन कर संगत को निहाल किया। जबकि ढाड़ी जत्थों ने वारों के साथ साहिबजादों की बहादुरी और शहीदी पर प्रकाश डाला। रागी जत्था भाई बलविंदर सिंह और भाई मनजिंदर सिंह ने गुरबाणी कीर्तन किया। रागी जत्थों ने सिख इतिहास के साथ-साथ गुरु गोबिंद सिंह जी की शिक्षाओं पर प्रकाश डाला। प्रसिद्ध कथावाचक भाई जसबीर सिंह ने गुरबाणी शब्द की व्याख्या की। इसके अलावा सिख मिशन हरियाणा के भाई भगत सिंह कविश्री जत्थे ने चार साहिबजादों की वीरता का गुणगान किया। उन्होंने अपनी रचनाओं के माध्यम से दशमपिता गुरु गोबिंद सिंह द्वारा दी गई कुर्बानियों और सरबंस शहीदी पर इस तरह से उल्लेख किया कि संगत भावविभोर हो उठी। कार्यक्रम में हरियाणा सिख मिशन इंचार्ज मंगप्रीत सिंह रागी, ऐतिहासिक गुरुद्वारा साहिब पातशाही 6वीं मैनेजर सुखदेव सिंह, वार्ड 20 पार्षद सुरेंद्र सिंह छिंदा, वीर सिंह धुराली, परमजीत सिंह पम्मा, सुरेंद्र सिंह, भूपेंद्र सिंह, गुरमेज सिंह, मान सिंह, गुरशरण सिंह, परमजीत सिंह, बलविंदर सिंह, महिंद्र सिंह, भोला सिंह, ध्यान सिंह, चरणजीत मक्कड़, शरणजीत सिंह मौजूद रहे। वहीं गुरु की सेवा में संगत के लिए अटूट लंगर लगाया गया।
पिहोवा | गुरुगोबिंद सिंह के चार साहिबजादों माता गुजरी के शहीदी दिवस के मौके पर गुरुद्वारा गुरु सिंह सभा में धार्मिक समागम आयोजित किया गया जिसमें रागी, ढाडी, कथावाचक अन्य धार्मिक प्रचारकों ने संगत को सिख इतिहास के बारे में बताया। राज्यसभा सांसद रामकुमार कश्यप ने कहा कि गुरु गोबिंद सिंह जैसे वीरों की बदौलत देश चैन से जी रहा है। सिख ही नहीं, बल्कि पूरा देश गुरु साहिब के परिवार का ऋणी है। सांसद ने कहा कि वे गुरु तेग बहादुर के शहीदी दिवस मौके पर सरकारी छुट्टी करने की मांग को राज्यसभा में उठाएंगे। समागम में कथा वाचक भाई जगतार सिंह ने साहिबजादों माता गुजरी की शहादत पर प्रकाश डाला। सिख मिशनरी कॉलेज भौर सैयदां के विद्यार्थियों ने कीर्तन करके संगत को निहाल किया। सिंह सभा के सदस्य जोगिंद्र सिंह बेदी ने बताया कि संस्था की ओर से सिख इतिहास से प्रेरित पुस्तकालय कंप्यूटर सेंटर भी चलाया जा रहा है। इस मौके पर विधायक जसविंद्र संधू, डीएसपी गुरमेल सिंह, कमेटी के सचिव प्रीतम सिंह मल्ली, परमजीत चट्ठा, जगतार सिंह, कुलदीप मुलतानी, रणजीत सिंह, निरंजन सिंह, रणजोत बाजवा, जगन मुलतानी, गुरबचन सिंह, महिंद्र सिंह और जसबीर सिंह मौजूद थे।
पिहोवा | गुरुद्वारासिंह सभा की ओर से आयोजित धार्मिक समागम में भाग लेता गतका दल संगत।
hin_Deva hin_Deva hin_Deva hin_Deva awa_Deva